चाची होरे दियां अक्खीं भरी आइयां ते आक्खन लगियां, “जिस्स दिन तूं आया हा तरी मां गी तेरे औने दी बड़ी खुशी ही औं बड्डे बेल्लै दी ओदे टाले दिक्खा दी ही, उसने मिगी आपूं बी सुनाया, उसने निक्की लोई कन्ने मट्ठा छोलेया, चोपड़ै दा गोरा चिट्टा पैड़ा कौलै च पाइऐ छिक्के च रक्खया। बड़े बरीक ट्टिड़े आलै आटे दे पतले काकल टोढ़े पकानै आस्तै आटा छानिऐ त्रांबड़िए च रक्खेया, सकाड़ै दा साग आनिऐ नैं 2 तालेया भी औं अन्दर गै बैठी दी रेई ते राजां दरबाजै च जाइऐ खड़ोती ते विरोसान जन होइऐ मेरे कन्ने गलां करन लगी ते दूर जित्थें तगरा नजर रस्तै च पौंदी बगैर अक्खीं चमकाए दिखदी रेई मन्नी उस्सी दूरै दा पत्थर ते बूटे बी इयां सेई पौंदे हे जियाँ इशकै शामू आबा दा हुन्दा तेरा किन्नै बारीं गै टपला लग्गा ओ खुश बी होई ते फी मनै च कच्चे 2 बचार बी आओन।”